করতোয়া নদী
করতোয়া নদী বর্তমানে ভারতের পশ্চিমবঙ্গের জলপাইগুড়ি জেলায় উৎপত্তি লাভ করেছে। অতঃপর এই নদীর জলধারা বাংলাদেশের পঞ্চগড় জেলার তেতুলিয়া উপজেলার ভোজনপুর ইউনিয়ন দিয়ে বাংলাদেশে প্রবেশ করেছে এবং দিনাজপুর সদর উপজেলার সরকারপুর ইউনিয়ন পর্যন্ত প্রবাহিত হয়ে আত্রাই নদীতে পতিত হয়েছে।
কুমার লোয়ার নদী
কুমার লোয়ার নদীটি মাদারীপুর জেলার রাজৈর উপজেলার হোসেনপুর ইউনিয়নে প্রবহমান কুমার আপার নদী থেকে উৎপত্তি লাভ করে মাদারীপুর সদর উপজেলার আড়িয়ল খাঁ নদে পতিত হয়েছে। এটি বাংলাদেশ অভ্যন্তরীণ নৌপরিবহন কর্তৃপক্ষ কর্তৃক দ্বিতীয় শ্রেণির নৌপথ হিসেবে ঘোষিত। নদীটির উপরের অংশ অনেকটাই শুকিয়ে গেছে এবং ভাটির অংশে জোয়ার-ভাঁটার প্রভাব পরিলক্ষিত হয়।